**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2020. január 28-i ülésére**

**Javaslat műtárgy elhelyezésével kapcsolatos döntés meghozatalára**

Szombathely Megyei Jogú Város Közgyűlése az 510/2019. (XI.28.) Kgy. számú határozatával döntött arról, hogy a Honvédelmi Minisztérium Hadtörténeti Intézet és Múzeum által felajánlott, az Aréna u. 8. szám alatti ingatlanon kiállított és hatástalanított 1944M D-44 85 mm-es hadosztályágyú tulajdonjogát átveszi. Fenti határozat értelmében a Közgyűlés felhatalmazta a Gazdasági és Jogi Bizottságot, hogy a Kulturális, Oktatási és Civil Bizottság véleménye alapján döntsön a műtárgy elhelyezéséről.

A Polgármesteri Hivatal Egészségügyi, Kulturális és Köznevelési Irodája fenti célból a Savaria Megyei Hatókörű Városi Múzeumtól (a továbbiakban: Múzeum) kért szakmailag megalapozott javaslatot. A Múzeum szakvéleménye szerint a 2010. évben létrehozott szombathelyi Katonatörténeti Kiállítás jól szolgálta a honvédség és a társadalom kapcsolatát, szakmaisága jelentős, amely civil szemmel és a hagyományőrzők lelkesedésével nem pótolható. A Múzeum javaslata értelmében az Aréna utcai Katonatörténeti Kiállítás bejáratánál vagy a Huszárlaktanya udvarán lenne méltó helye a hadosztályágyúnak.

Kérem a Tisztelt Bizottságot, hogy az előterjesztést megtárgyalni, és álláspontját kialakítani szíveskedjék.

**Szombathely, 2020. január „ ”**

**/: Horváth Soma :/**

.

**A.**

**HATÁROZATI JAVASLAT**

**……./2020. (I.28.) KOCB. számú határozat**

A Kulturális, Oktatási és Civil Bizottság a „Javaslat műtárgy elhelyezésével kapcsolatos döntés meghozatalára” c. előterjesztést megtárgyalta, és az 1944M D-44 85 mm-es hadosztályágyú elhelyezésére - figyelembe véve a Savaria Megyei Hatókörű Városi Múzeum szakmai véleményét - az Aréna u. 8. sz. alatti Katonatörténeti Kiállítás bejáratát javasolja a Gazdasági és Jogi Bizottságnak.

**Felelős:**  Putz Attila, a Kulturális, Oktatási és Civil Bizottság elnöke

Bokányi Adrienn, a Gazdasági és Jogi Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője)

**Határidő:** azonnal

**B.**

**HATÁROZATI JAVASLAT**

**……./2020. (I.28.) KOCB. számú határozat**

A Kulturális, Oktatási és Civil Bizottság a „Javaslat műtárgy elhelyezésével kapcsolatos döntés meghozatalára” c. előterjesztést megtárgyalta, és az 1944M D-44 85 mm-es hadosztályágyú elhelyezésére - figyelembe véve a Savaria Megyei Hatókörű Városi Múzeum szakmai véleményét - a Huszárlaktanya udvarát javasolja a Gazdasági és Jogi Bizottságnak.

**Felelős:**  Putz Attila, a Kulturális, Oktatási és Civil Bizottság elnöke

Bokányi Adrienn, a Gazdasági és Jogi Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője)

**Határidő:** azonnal